**У Г О В О Р**

**О НАБАВЦИ АМБАЛАЖЕ**

Закључен дана ………………...2020.године између:

**1.Института за проучавање лековитог биља** ,,**Др Јосиф Панчић,,** Београд, Тадеуша Кошћушка 1, МБ: 07017588, ПИБ: 100120796, текући рачун број 160-43742-91 код Banca Intesa a.d. Београд, ПЈ Ваљево, кога заступа вд директор Др Драгоја Радановић, као **Наручилац** са једне стране

и

2................................................., 12, МБ: ……………………, ПИБ:……………………….. Текући рачун: ……………………………….. код ………………………………………….Београд кога заступа директор……………………………. као  **Продавац** са друге стране.

**Члан 1.**

Уговорне стране констатују:

* да је Институт за проучавање лековитог биља ,,Др Јосиф Панчић“ из Београда, као Наручилац, у складу са Правилником о набавкама на које се Закон о јавним набавкама не примењује број 869 од 4.7.2017.године спровео поступак набавке добара редни број........................... за набавку амбалаже;
* да је Наручилац у спроведеном поступку, изабрао понуду Понуђача (овде Продавца) број ………………………….године, као најповољнију по партијама број....................која је саставни део овог уговора.

**ПРЕДМЕТ УГОВОРА**

**Члан 2.**

Продавац се обавезује да испоручује амбалажу дефинисану у партијама .................................... чије су карактеристике и количина ближе су одређени Техничком спецификацијом која је саставни део конкурсне документације..........................................

**ЦЕНА**

**Члан 3**

Уговорне стране су сагласне да се уговарају цене амбалажу наведену члану 1 овог уговора на следећи начин:

**УКУПНА ВРЕДНОСТ УГОВОРА ……………………………. РСД без ПДВ-а**

**Ценe су фиксне и не могу се мењати у току трајања уговора.**

**У цену су укључени и сви трошкови које Пружалац услуга има око извршења предмета набавке.**

**Уговорне стране уговарају могућност одобрења casa sconto за плаћање пре уговореног рока уз претходну писану сагласност обе уговорне стране на следећи начин:**

**Плаћање у року од 45 дана – 2% cassa sconto**

**Плаћање у року од 30 дана – 3% cassa sconto**

**Плаћање у року од 15 дана – 4% cassa sconto**

**Плаћање у року  од 8 дана - 5% cassa sconto**

**НАЧИН ПЛАЋАЊА**

**Члан 4**

Наручилац ће плаћање уговорене цене извршити преносом средстава на текући рачун Продавца бр. …………………………………………..код ……………………………………….Београд у року од …. дана од дана извршене услуге.

**СРЕДСТВА ФИНАНСИЈСКОГ ОБЕЗБЕЂЕЊА**

**Члан 5.**

Продавац се обавезује да приликом закључења уговора, достави оригинал сопствену бланко меницу, са клаузулом „без протеста“, прописно потписану и оверену са копијом депо картона, овлашћењем за попуну менице и потврдом о регистрацији менице, за добро извршење посла у вредности уговора без ПДВ-а, која траје најмање 30 дана дуже од дана истека рока за коначно извршење посла.

**РОК И МЕСТО ИЗВРШЕЊА УСЛУГА**

**Члан 6.**

Продавац се обавезује да сукцесивно испоручује амбалажу која је предмет овог уговора, на основу писменог позива Наручиоца.

Продавац се обавезује да изврши испоруку амбалаже из члана 1. овог Уговора у свему под условима из конкурсне документације бр………………. Fco ……………………………….

**Члан 7.**

Уговор се закључује на рок од годину дана од дана закључења уговора, уз могућност његовог продужења од годину дана под условом да тржишна цена амбалаже из предмета овог уговора не одступа у односу на уговорену, односно да није већа од уговорене.

Уколико продавац провером тржишних услова утврди да уговорене цене нису више од тренутно важећих тржишних цена предложиће Купцу закључење Анекса овог уговора на додатни период од једне године.

**ВИША СИЛА**

**Члан 8.**

У случају када, после закључења уговора, наступе догађаји и околности, који отежавају испуњење обавезе једне стране, који се могу сматрати „вишом силом“, уговорне стране могу споразумно изменити –продужити рок за извршење обавезе из претходног члана.

Уговорени рок, из члана 7 продужиће се за онолико дана, колико су трајале околности наведене у претходном ставу, што ће овлашћени представници заједнички констатовати у писаном документу –записнику.

**Члан 9.**

Уговорне стране неће одговарати за неизвршење уговорених обавеза у случају наступања догађаја, који представљају ''вишу силу''. Као случајеви ''више силе'' подразумевају се околности, које настану после закључења Уговора, као последица догађаја, које уговорне стране нису могле да предвиде, спрече, отклоне или избегну и због којих је за једну уговорну страну испуњење уговора претерано отежано, онемогућено или би јој нанело претерано велики губитак.

Као случајеви ''више силе'' сматрају се: природни догађаји, управне мере и догађаји, који се могу сматрати као катастрофе.

Под случајем ''више силе'' не подразумева се недостатак материјала и радне снаге који би довео до доцње у испуњењу уговорених обавеза од стране Продавца.

Уговорна страна, која се позива на ''вишу силу'' дужна је да обавести другу уговорну страну, чим је сазнала да су наступиле околности на које се позива. Друга страна може захтевати од стране, која се позива на ''вишу силу'', доказе о околностима и догађајима, датуму њиховог настанка и престанка.

Случај ''више силе'' одлаже рок извршења уговорених обавеза за период трајања ''више силе'' и њених последица, при чему ни једна уговорна страна нема права да захтева плаћање уговорне казне, накнаду штете, нити камате за период трајања ''више силе'' и њених последица.

Уговорна страна, која је у доцњи у погледу извршења уговорених обавеза, не може се позивати на ''вишу силу''.

**ОБАВЕЗЕ ПРОДАВЦА**

**Члан 10.**

**Продавац се обавезује да ће:**

Продавац се обавезује да на упит Института изради и испоручи амбалажу која је предмет овог уговора која по свом квалитету у одговара свим важећим стандардима и законским прописима који важе у овој области према припреми за штампу која је достављена од стране Наручиоца.

Припрема за штампу коју користи Продавац приликом израде амбалаже која је предмет овог уговора у трајном је праву својине Наручиоца и Продавац не може полагати никаква права на исти.

Продавац је обавезан да два пута годишње уз амбалажу достави Купцу сертификат о здравственој исправности који је важећим законским прописима и стандардима прописан за робу која је предмет овог уговора.

**ОБАВЕЗЕ НАРУЧИОЦА**

**Члан 11.**

**Наручилац се обавезује да ће:**

1. вршити исплату надокнаде за извршене услуге у року који је дефинисан овим уговором.

**ОДГОВОРНОСТ ЗА КВАЛИТАТИВНЕ И КВАНТИТАТИВНЕ НЕДОСТАТКЕ**

**Члан 12**

Продавац је обавезан да Наручиоцу испоручи робу која у свему по квалитету одговара свим параметрима квалитета дефинисаним важећим прописима за ту врсту робе и техничкој спецификацији која је наведена у конкурсној документацији.

Наручилац је овлашћен да, приликом пријема испоручених количина амбалаже изврши њен квалитативни и квантитативни пријем (бројањем), што потврђује записником који потписују овлашћена лица Наручиоца и Продавца, а Продавац се обавезује да по испоруци Наручиоцу испостави фактуру за испоручене количине амбалаже.

Уколико се приликом пријема амбалаже испостави да постоји квантитативни или квалитативни недостатак робе уговорне стране ће о томе сачинити и потписати записник о рекламацији по коме је Продавац дужан да поступи најкасније у року од 8 дана.

Уколико Наручилац након пријема робе утврди квалитативне недостатке који се могу накнадно установити, а који нису настали кривицом Наручиоца, Продавац се обавезује да целокупну количину робе неодговарајућег квалитета преузме из магацина Наручиоца о сопственом трошку и за ту вредност изврши повраћај новца уплатом на текући рачун Наручиоца или испоручи нову робу.

Продавац је обавезан да у свакој транши испоручи робу у количини која је поручена.

**Члан 13.**

У случају да се током манипулације амбалажом у процесу производње или у процесу продаје установи да амбалажа која је предмет овог уговора није одговарајућег квалитета ( да пуца приликом отварања, да роба испада из амбалаже, да пропушта садржај пуца приликом отварања или стајања при чему пропушта садржај, није добро залепљена или се одлепљује при паковању, мења облик, раздвојена амбалажа која треба да стигне у целости, неодштампана (бланко) амбалажа, неуједначено обојена или замрљана амбалажа са нечитким садржајем текста или слике, непрописно упакована и тако испоручена, запрљана, измешана амбалажа сличног изгледа а различите намене, погрешно намотане етикете...) и да Наручиоцу буде рекламирана роба због неодговарајућег квалитета амбалаже продавац је дужан да Наручиоцу надокнади целокупну штету ( стварну штету и изгубљену добит) насталу због рекламације на квалитет амбалаже.

У случају да због неодговарајућег квалитета амбалаже против Наручиоца буде покренут прекршајни или други судски поступак Продавац се обавезује да Наручиоцу надокнади све трошкове казни и судских поступака који би пали на терет Наручиоца тим поводом.

У случају да Продавац не надокнади наручиоцу штету због неодговрајућег квалитета амбалаже насталу по било ком основу који је дефинисан овим уговором Наручилац има право наплатити штету активирањем меничног обезбеђења.

**РАСКИД УГОВОРА**

**Члан 14.**

Наручилац може једнострано раскинути овај Уговор, у случајевима када Продавац

* не изврши уговорене обавезе на начин и у роковима који су дефинисани овим уговором, односно ако и поред писмене рекламације на квалитет амбалаже коју испоручује не изврши замену робом одговарајућег ( уговореног квалитета) у року који не ремети редован процес производње код Наручиоца;
* не достави средства финансијског обезбеђења на начин и у року утврђеним чланом 5. овог Уговора.

У случају да Продавац не поступи по писменој рекламацији Наручиоца не отклони недостатке у квалитету амбалаже Наручилац може Продавцу једнострано отказати овај уговор ( услов за раскид уговора је непоступање по једној рекламацији.)

Наручилац ће писаним путем обавестити Продавца о једностраном раскиду уговора.

Отказни рок је 8 дана од дана писаног обавештења о раскиду уговора ( под писаним обавештењем подразумева се обавештење достављено путем e maila или путем поште).

У случају једностраног раскида овог уговора због испоруке амбалаже чији квалитет не одговара уговореном квалитету Наручилац има право да из меничног обезбеђења наплати целокупну стварну штету и изгубљену добит коју би застој у испоруци амбалаже проузроковао у процесу производње и продаје .

**ОСТАЛЕ ОДРЕДБЕ**

**Члан 15.**

За све што није регулисано овим Уговором, примењиваће се одредбе Закона о облигационим односима, Закона о безбедности хране, Закон о амбалажи и амбалажном отпаду и други важећи прописи који регулишу ову област.

**Члан 16.**

Све евентуалне спорове, уговорне стране ће решавати споразумно.

У супротном, спорове ће решавати Привредни суд у Београду.

**Члан 17.**

Саставни део овог Уговора је:

* Понуда Понуђача ............................................................године
* Техничка спецификација која је саставни део конкурсне документације..............

**Члан 18.**

Уговор ступа на снагу даном потписивања од стране овлашћених представника уговорних страна и закључује се на период од једне године уз могућност продужења његовог важења за још једну годину без спровођења поступка набавке под условом да цене добара које су предмет набавке одговарају тржишним ценама у тренутку закључења анекса.

**Члан 19.**

Уговор је сачињен у 4 (четири) истоветна примерка, за сваку уговорну страну по 2 (два) примерка.

**ПРОДАВАЦ НАРУЧИЛАЦ**

**Директор ВД Директор**

**Др Драгоја Радановић**